कोतवाली प्रभारी निरीक्षक आनंद कुमार सिंह ने आज यहां बताया कि गुरौली सुकुल गांव निवासी जगमोहन मौर्या के पास 24 बीघे कृषि भूमि थी. वह पांचो बेटों के बीच बराबर बंटवारा करना चाह रहा था, लेकिन दूसरे नंबर का बेटा कामता इससे सहमत नहीं था. कल शाम साइकिल से जब पिता जगमोहन घर लौट रहे थे तभी पहले से घात लगाए बेटे कामता ने उसे ट्रैक्टर से कुचल दिया, जिससे उसकी मौके पर ही मौत हो गयी. घटना की सूचना मिलते ही पुलिस ने घटनास्थल पहुंच कर शव को पोस्टमार्टम के लिये भेजा दिया. निरीक्षक ने बताया कि देर रात आरोपी बेटे को उसकी ससुराल से ट्रैक्टर सहित गिरफ्तार कर लिया गया.